CELEX: 62018CA0810
Language: lt
Date: 2020-04-30 00:00:00
Title: Byla C-810/18: 2020 m. balandžio 30 d. Teisingumo Teismo (septintoji kolegija) sprendimas byloje (Krajský súd v Trnave (Slovakija) DHL Logistics (Slovakia) spol. s r. o. / Finančné riaditeľstvo SR (Prašymas priimti prejudicinį sprendimą – Reglamentas (EEB) Nr. 2658/87 – Muitų sąjunga ir bendrasis muitų tarifas – Tarifinis klasifikavimas – Kombinuotoji nomenklatūra – 8525 80 91 subpozicija – Skaitmeniniai fotoaparatai – Vaizdo kameros su vaizdo įrašymo įrenginiu – Skaitmeninė vaizdo kamera, kuria galima užfiksuoti ir įrašyti mažesnės nei 800 × 600 pikselių skiriamosios gebos nejudamo vaizdo kadrus ir vaizdo įrašus)

20.7.2020   
            
            
               LT
            
            
               Europos Sąjungos oficialusis leidinys
            
            
               C 240/14
            
         
      2020 m. balandžio 30 d. Teisingumo Teismo (septintoji kolegija) sprendimas byloje (Krajský súd v Trnave (Slovakija) DHL Logistics (Slovakia) spol. s r. o. / Finančné riaditeľstvo SR
      
      (Byla C-810/18) (1)
      
      (Prašymas priimti prejudicinį sprendimą - Reglamentas (EEB) Nr. 2658/87 - Muitų sąjunga ir bendrasis muitų tarifas - Tarifinis klasifikavimas - Kombinuotoji nomenklatūra - 8525 80 91 subpozicija - Skaitmeniniai fotoaparatai - Vaizdo kameros su vaizdo įrašymo įrenginiu - Skaitmeninė vaizdo kamera, kuria galima užfiksuoti ir įrašyti mažesnės nei 800 × 600 pikselių skiriamosios gebos nejudamo vaizdo kadrus ir vaizdo įrašus)
      (2020/C 240/18)
      Proceso kalba: slovakų
      
         Prašymą priimti prejudicinį sprendimą pateikęs teismas
      
      
         Krajský súd v Trnave
      
      
         Šalys pagrindinėje byloje
      
      
         Ieškovė: DHL Logistics (Slovakia) spol. s r. o.
      
      
         Atsakovas: Finančné riaditeľstvo SR
      
      
         Rezoliucinė dalis
      
      1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2008 m. rugsėjo 19 d. Komisijos reglamentu (EB) Nr. 1031/2008, 2009 m. rugsėjo 30 d. Komisijos reglamentu (EB) Nr. 948/2009, 2010 m. spalio 5 d. Komisijos reglamentu (ES) Nr. 861/2010, 2011 m. rugsėjo 27 d. Komisijos reglamentu (ES) Nr. 1006/2011 ir 2012 m. spalio 9 d. Komisijos įgyvendinimo reglamentu (ES) Nr. 927/2012, I priede pateikta kombinuotoji nomenklatūra turi būti aiškinama taip, kad prie jos 8525 80 91 subpozicijos kaip „vaizdo kameros su vaizdo įrašymo įrenginiu“ priskiriamos skaitmeninės vaizdo kameros, atliekančios dvi funkcijas, t. y. užfiksuojančios ir įrašančios nejudamo vaizdo kadrus ir vaizdo įrašus, nors šios kameros leidžia užfiksuoti ir įrašyti tik mažesnės kokybės nei 800 x 600 pikselių skiriamosios gebos vaizdo įrašus, jeigu pagrindinė šių skaitmeninių vaizdo kamerų funkcija yra užfiksuoti ir įrašyti tokius vaizdo įrašus, o tai patikrinti turi prašymą priimti prejudicinį sprendimą pateikęs teismas.
      
         (1)  OL C 82, 2019 3 4.